Da NS som nytt parti stilte til valg i 1933, fikk partiet 2,2% av stemmene nasjonalt. I Hedmark lå snittprosenten på 2,3. I gamle Stange kommune stemte 3,5% på Nasjonal Samling, et relativt høyt tall i forhold til resten av Hedmark, men i Romedal stemte hele 5% på partiet. Dette kan skyldes at kommunen hadde en person på NS' liste ved valget, Olav Nikolai Hals, og at en håndfull sambygdinger syntes han fortjente deres stemme. Det totale antall stemmer som kom fra dagens Stange kommune, var dermed 243.